Ли Ѕ Чи (влогер)

Ли Зики 
Ли Ѕ Чи (  ; кинески ; пинјин : Lǐ Zǐqī); родена на 6 јули 1990 година, е кинески видео блогер, претприемач и славна личност на интернет. Таа е позната по создавањето видеа за подготовка на храна и ракотворби во нејзиниот роден град во руралниот округ Пингву, Мианјанг, во северно-централната провинција Сичуан, југозападна Кина, често од основни состојки и алатки користејќи традиционални кинески техники.    Во февруари 2021 година, таа го освои Гинисовиот рекорд за „Најмногу претплатници за канал на кинески јазик на YouTube“. 

 Раниот живот 
Ли е родена на 6 јули 1990 година во Сичуан, Кина, а вистинското име и е „Ли Џа Џа“ ( кинески  李佳佳  ). Таа останала сирак на многу млада возраст.  Во интервју за Goldthread, Ли изјавила дека се преселила кај баба и и дедо и откако нејзината маќеа ја малтретирала. 

 Кариера 
Ли започнала да ги објавува своите видеа на Meipai во 2015 година.  Првично, Ли ги правела своите видеа сама, но нејзините вештини за уредување видеа во тоа време не успеале да ја „доловат креативноста“ што таа се обидела да ја изрази. Во 2016 година, едно од видеата на Ли со наслов Peach Wine го привлекло вниманието на извршниот директор на платформата за правење видео, кој го објавил видеото на насловната страница на платформата, што набрзо привлекло повеќе следбеници за каналот на Ли. Таа го објавила своето прво видео на YouTube во 2017 година со наслов „Изработка на фустан со лушпи од грозје“.  Од јануари 2024 година, таа имала над 18 милиони претплатници на YouTube, и над 26,3 милиони следбеници на Sina Weibo,  и над 5 милиони следбеници на Facebook,  поради што била инспирација на многу блогери да објавуваат слична содржина.    

Нејзината домашна публика најмногу се состоела од урбани милениумци.  Популарноста на Ли може да се припише на фугу () , ретро-носталгија, односно зголемена заинтересираност за традиционалната кинеска култура. Во интервју за Goldthread во септември 2019 година, Ли изјавила: „Едноставно сакам луѓето во градот да знаат од каде доаѓа нивната храна“. Wu, Venus (13 September 2019). 

Главниот фокус на видеата на Ли е традиционалната храна и антиквитети.  Покрај видеата за подготовка на храна, други популарни видеа на Ли вклучуваат изработка на традиционална  шминка, фустани обоени со кора од грозје,  рачна изработка на мебел од бамбусово дрво и ткн.  Ли ретко зборува во нејзините видеа, а најмногу се истакнуваат звуците на природата, готвењето и смирувачката музика. Списанието Хемисфери изјави: „Единствената нарација е пријателскиот разговор помеѓу Ли и нејзината баба, но звуците - пеењето на птиците, крцкањето на мразот под нозете, ударањето на ножот, крцкањето на пржениот лук - ве наведуваат на ASMR транс, така што не ни забележувате колку видеа сте изгледале“.

Во 2018 година, таа лансирала бренд за храна под свое име и продавала пакувана храна преку е-трговија . 

Во септември 2019 година ѝ била доделена наградата „Избор на народот“ (People's Choice Award) од страна на официјалниот весникот Народен дневник“ на Централниот комитет на кинеската комунистичка партија.     Во август 2020 година, Ли била номиниран за член на Секинеската младинска федерација.   Ли, заедно со г-ѓа Јеа и Дианси Сиаго, се единствените кинески познати личности на Интернет кои постигнаа меѓународна слава. 

 Правен спор 
Од нејзиното последно видео во јули 2021 година, Ли ја прекинала својата блогерска кариера поради правен спор со нејзините деловни партнери.   На 27 октомври 2021 година, Ли официјално ја тужела повеќеканална мрежа (MCN), нејзина партнерска Хангжу Веинијан фирма. Иако содржината на спорот не била објавена, различни медиуми сугерираат дека тоа било поврзано со комерцијализација на брендот Ли Ѕ Чи . Една недела претходно, во интервју за државната кинеска централна телевизија (CCTV), Ли изјавила дека „не сака да ја види нејзината интелектуална сопственост прекомерцијализирана“. 

На 27 декември 2022 година, Ли Ѕ Чи по добиениот судскиот спор станала контролор на компанија која поседува интелектуална сопственост поврзана со нејзиното име и бренд. "China's Biggest YouTuber Li Ziqi Wins IP Control After Dispute".   

 Повторно појавување во 2023 година 
Во септември 2023 година, Ли накратко се појавила во видео за Кинеската асоцијација на млади рурални претприемачки лидери. Таа дејствувала како официјален амбасадор на фестивалот на жетвата на кинеските фармери, кој се одржува секоја година на есенската рамнодневица. 

 Враќање во 2024 година 
По три години отсуство, Ли Ѕ Чи го најавила своето враќање во ноември 2024 година. 

 Прием 
Државната телевизија ја пофали и изјави: „И без искажан збор што ја пофалува Кина, Ли ја промовира кинеската култура на најдобар начин и ја раскажува добрата кинеска приказна“.  Новинарите посочија дека нејзините видеа може да ги гледаат како начин за промовирање на меката моќ на кинеската влада. Matei, Adrienne (28 January 2020).   

Една академска студија сугерира дека некоја странска публика повлекле паралели меѓу кинеската култура и нивната. 

 Личен живот 
Ли живее со нејзината баба, која повремено се појавува на видеа,  во селското опкружување на областа Мианјанг во Сичуан во Југозападна Кина.Doyen, Léa (3 October 2018).  Кога Ли била во петто одделение, нејзиниот дедо починал. Поради тоа, баба и не можела да го плати нејзиното образование, па Ли морала го напушти училиштето на 14-годишна возраст за да работи во градот. Работела разни професии, вклучително и келнерка (2016–2017), диск џокеј (2007–2013) и пејачка (2006–2007).  Во 2012 година се вратила за да се грижи за нејзината баба, која во тоа време била болна. 

На почетокот, Ли продавал земјоделски производи на Таобао како начин да заработи за живот пред да продолжи да биде блогер. Duan, Xiaoer (17 December 2019). 

Првично ги правела сите фотографии и уредувања сама. Како што се здобивала со популарност и искуство, почнала сама да ги продуцира своите видеа со помош на личен асистент и видеограф. Wu, Venus (13 September 2019). 

 Наводи 

 Надворешни врски 

 YouTube каналот на Ли Ѕ Чи

Категорија:Родени во 1990 година
Категорија:Блогери